EVROPSKA KOMISIJA Bruselj, 22.6.2018 JOIN(2018) 19 final 2018/0261(NLE) Skupni predlog SKLEP SVETA o stališču, ki se sprejme v imenu Evropske unije v okviru pridružitvenega sveta, ustanovljenega z Evro-mediteranskim sporazumom o pridružitvi med Evropskima skupnostma in njunimi državami članicami na eni strani in Kraljevino Maroko na drugi strani glede sprejetja priporočila o podaljšanju akcijskega načrta EU-Maroko o uveljavitvi prednostnega statusa (2013–2017)



OBRAZLOŽITVENI MEMORANDUM 1.Predmet predloga Predmet tega predloga je sklep o stališču, ki se sprejme v imenu Unije v pridružitvenem svetu, ustanovljenem z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani ter Kraljevino Maroko na drugi strani (v nadaljnjem besedilu: Sporazum ali Evro-mediteranski sporazum), glede sprejetja sklepa o enoletnem podaljšanju akcijskega načrta EU-Maroko o uveljavitvi prednostnega statusa (2013–2017). 2.Ozadje predloga 2.1.Evro-mediteranski sporazum Cilj Evro-mediteranskega sporazuma je ·zagotoviti primeren okvir za politični dialog med pogodbenicama, da se jima omogoči okrepitev medsebojnih odnosov na vseh področjih, ki se jima zdijo pomembna za tak dialog; ·določitev pogojev za postopno liberalizacijo blagovne menjave, trgovine s storitvami in kapitalom; ·spodbujanje vključevanja držav Magreba s pospeševanjem izmenjav in sodelovanja med Marokom in državami v regiji; ·razvoj izmenjav in zagotovitev uravnoteženih gospodarskih in socialnih odnosov med pogodbenicama, zlasti z dialogom in s sodelovanjem, da se spodbudita razvoj in blaginja Maroka in maroškega ljudstva, ·spodbujanje sodelovanja na gospodarskem, socialnem, kulturnem in finančnem področju. Sporazum je začel veljati 1. marca 2000. 2.2. Pridružitveni svet Pridružitveni svet, ustanovljen z Evro-mediteranskim sporazumom, sestavljajo člani Sveta Evropske unije in člani Evropske komisije na eni strani ter člani vlade Kraljevine Maroko na drugi strani. Za uresničitev ciljev Sporazuma je pridružitveni svet pooblaščen za sprejemanje sklepov, poleg tega pa lahko oblikuje kakršna koli ustrezna priporočila. Pri sprejemanju sklepov in oblikovanju priporočil pridružitvenega sveta pogodbenici ravnata sporazumno. 2.3.Predvideni akt pridružitvenega sveta Pridružitveni svet mora z izmenjavo pisem sprejeti priporočilo glede podaljšanja akcijskega načrta EU-Maroko o uveljavitvi prednostnega statusa (2013–2017) (v nadaljnjem besedilu: predvideni akt). Cilj predvidenega akta je za eno leto podaljšati veljavnost akcijskega načrta EU-Maroko o uveljavitvi prednostnega statusa (2013–2017). S podaljšanjem bo zagotovljeno neprekinjeno izvajanje prednostnega statusa Maroka. 3.Stališče, ki se zavzame v imenu Unije Stališče, ki ga sprejme Evropska unija v pridružitvenem svetu, ustanovljenem z Evro-mediteranskim sporazumom, glede sprejetja priporočila o enoletnem podaljšanju akcijskega načrta EU-Maroko o uveljavitvi prednostnega statusa (2013–2017) temelji na besedilu akcijskega načrta, priloženega temu sklepu.

Pogodbenici sta večkrat potrdili bogastvo in dinamičnost odnosov med Evropsko unijo in Marokom ter odločno zavezanost k nadaljnjemu razvoju teh odnosov na vseh področjih skupnega interesa. V sedanjih političnih razmerah bo podaljšanje akcijskega načrta 2013–2017 podlaga odnosov med EU in Marokom za tekoče leto, hkrati pa bo omogočilo začetek pogajanj za določitev smernic in novih prednostnih nalog partnerstva med EU in Marokom za prihodnja leta. Podaljšanje akcijskega načrta je zato v interesu Evropske unije. 4.Pravna podlaga 4.1.Postopkovna pravna podlaga 4.1.1.Načela Člen 218(9) Pogodbe o delovanju Evropske unije (PDEU) določa sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma.“ Pojem „akti s pravnim učinkom“ vključuje akte, ki imajo pravni učinek po pravilih mednarodnega prava, ki urejajo zadevni organ. Vključuje tudi instrumente, ki nimajo zavezujočega učinka v mednarodnem pravu, vendar je njihov „namen odločilno vplivati na vsebino ureditve, ki jo sprejme zakonodajalec Unije“. 4.1.2.Uporaba v obravnavanem primeru Pridružitveni svet je organ, ki se ustanovi s sporazumom, v tem primeru z Evro-mediteranskim sporazumom. Akt, k sprejetju katerega se poziva pridružitveni svet, je akt s pravnim učinkom. Predvideni akt ima pravne učinke zaradi dejstva, da se veljavnost akcijskega načrta EU-Maroko o uveljavitvi prednostnega statusa (2013–2017) podaljša za eno leto, torej do konca leta 2018. Predvideni akt ne dopolnjuje ali spreminja institucionalnega okvira Sporazuma. Postopkovna pravna podlaga za predlagani sklep je zato člen 218(9) PDEU. 4.2.Materialna pravna podlaga 4.2.1.Načela Materialna pravna podlaga za sklep iz člena 218(9) PDEU je odvisna predvsem od cilja in vsebine predvidenega akta, glede katerega se v imenu Unije zastopa stališče. Če ima predvideni akt dva cilja ali elementa in če je eden od teh ciljev ali elementov glavni, drugi pa postranski, mora sklep iz člena 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element. 4.2.2.Uporaba v obravnavanem primeru Cilj in vsebina predvidenega akta se nanašata predvsem na ukrepe, sprejete v okviru pridružitvenih sporazumov s tretjimi državami. Posledično je materialna pravna podlaga za predlagani sklep člen 217, ki je pravna podlaga Evro-mediteranskega sporazuma o pridružitvi med Evropskima skupnostma in njunimi državami članicami na eni strani in Kraljevino Maroko na drugi strani, ki določa pravni okvir za različne ukrepe akcijskega načrta.

4.3.Zaključek Pravna podlaga predlaganega sklepa je člen 217 v povezavi s členom 218(9) PDEU. 5.Objava predvidenega akta Glede na to, da bo akt pridružitvenega sveta spremenil trajanje izvajanja akcijskega načrta, ga je treba po sprejetju objaviti v Uradnem listu Evropske unije. 2018/0261 (NLE) Skupni predlog SKLEP SVETA o stališču, ki se sprejme v imenu Evropske unije v okviru pridružitvenega sveta, ustanovljenega z Evro-mediteranskim sporazumom o pridružitvi med Evropskima skupnostma in njunimi državami članicami na eni strani in Kraljevino Maroko na drugi strani glede sprejetja priporočila o podaljšanju akcijskega načrta EU-Maroko o uveljavitvi prednostnega statusa (2013–2017) SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 217 v povezavi s členom 218(9) Pogodbe, ob upoštevanju skupnega predloga visoke predstavnice Unije za zunanje zadeve in varnostno politiko ter Evropske komisije, ob upoštevanju naslednjega: (1)Evro-mediteranski pridružitveni sporazum med Evropskima skupnostma in njunimi državami članicami na eni strani in Kraljevino Maroko na drugi strani (v nadaljnjem besedilu: Sporazum) je bil podpisan 26. februarja 1996 in je začel veljati 1. marca 2000. (2)Člen 80 Sporazuma pridružitveni svet pooblašča za sprejemanje sklepov in priporočil. (3)Pridružitveni svet je 16. decembra 2013 sprejel priporočilo glede akcijskega načrta EU-Maroko o uveljavitvi prednostnega statusa (2013–2017). (4)Za zagotovitev kontinuitete med akcijskim načrtom in prihodnjimi prednostnimi nalogami partnerstva, mora pridružitveni svet z izmenjavo pisem sprejeti priporočilo glede podaljšanja akcijskega načrta EU-Maroko o uveljavitvi prednostnega statusa (2013–2017). (5)Primerno je določiti stališče, ki naj se v imenu Unije zavzame v pridružitvenem svetu, saj ima sklep pravne učinke. (6)Podaljšanje akcijskega načrta 2013–2017 bo podlaga odnosov med EU in Marokom za tekoče leto, hkrati pa bo omogočilo začetek pogajanj za določitev smernic in novih prednostnih naloge partnerstva med EU in Marokom za prihodnja leta – SPREJEL NASLEDNJI SKLEP: Člen 1